जानकारी

जानकारी भा सूचना (; इन्फॉर्मेशन) कौनों चीज या घटना के बारे में कौनों तथ्य हवे जवन केहू द्वारा बतावल जाय; या फिर कौनों अध्ययन, परीक्षण भा  से हासिल कइल जाय। दुसरे शब्द में, तथ्य (फैक्ट) के रूप में जवना के जानल जाय, अइसन ज्ञान के जानकारी कहल जाला।इनफार्मेशन, परिभाषा. मरियम वेबस्टर डिक्शनरी. (अंग्रेजी में) जानकारी हमेशा कौनों प्रश्न के सटीक उत्तर के रूप में होला, आ तथ्यात्मक (फैक्चुअल) होला।

एही कारण, जानकारी के संबंध आँकड़ा आ ज्ञान दुनों से बा; आँकड़ा कौनों चीज के लच्छन-अभिलच्छन सभ के बारे में एकट्ठा कइल जानकारी भा सूचना सभ के भंडार हवे; ज्ञान, वास्तविकता के 'समझ' हवे जेह में जानकारी मददगार होले।

हिंदी के सूचना शब्द के इस्तमाल अंग्रेजी के इनफार्मेशन आ नोटिस दुनों खातिर होला। एही से अंग्रेजी शब्द इनफार्मेशन टेक्नोलॉजी (आइटी) के अनुवाद सूचना टेक्नोलॉजी भी कइल जाला। इन्फार्मेशन टेक्नोलॉजी आधुनिक समय के बिधा बा जे कंप्यूटर द्वारा आँकड़ा, यानि कि जानकारी के ढेर, के ब्यवस्थित करे आ बिस्लेषण करे के कामे आवे ले।

 इहो देखल जाय 
 इन्फॉर्मेशन टेक्नोलॉजी (आईटी)

संदर्भ

श्रेणी:दर्शन
श्रेणी:मनोबिज्ञान
श्रेणी:कम्युनिकेशन